**E-hentai** er en bilde- og -fildelingsnettside med fokus på hentai. På siden legger brukere ut bildegallerier med pornografisk innhold som har sitt opphav i anime, manga eller videospill, som fanart, oversettelser eller cosplay. Søstersiden **Exhentai** (ofte omtalt som «**Sad Panda**») ble opprettet i 2010 for å dele gallerier med bilder som vil være ulovlige i visse lovgivninger, for eksempel bilder med lolicon, shotacon eller zoofili.

Historie
--------

E-Hentai ble opprinnelig startet som en Yahoo! Group-side 1. juli 1999. I 2001 gikk det over til et .net-domene, mens i 2005 gikk det over til et .org-domene, ettersom .net-domenet gikk ut og ble kjøpt av noen andre. 27. mars 2010, som følge av strengere standarder fra reklametilbyderne, kom ikke nettsiden lenger til å dele gallerier med bilder med lolicon, shotacon eller zoofili. 30 000 av nettsidens 150 000 gallerier ble slettet, men senere overført til den nyopprettede søstersiden Exhentai. Tilgang til Exhentai krever at en har en E-hentai-konto. For brukere uten konto viser nettsiden bare et bilde av en trist panda, hvilket ga nettsiden kallenavnet «Sad Panda». I juli 2019, ble begge nettsidene fjernet fra Googles søkeresultater, ettersom Google ikke viser søkeresultater fra nettsider som bryter DMCA-loven.

26. juli 2019 ble det kunngjort at både E-hentai og Exhentai kom til å bli lagt ned som følge av «ny lovgivning i Nederland», hvor serverne som nettsiden lå på befant seg. *Vice* spekulerte at den nye lovgivningen nevnt var EUs Direktiv om opphavsrett i det digitale indre marked, hvilket gjorde at nettsider ble ansvarlige for stoff lastet opp til dem hvis det bryter opphavsrett, i tillegg til et lovforslag fra fra juli 2019 fra den nederlandske justisministeren Ferdinand Grapperhaus som skulle legge til rette for strengere straffer for nettsider som ikke raskt fjernet opplastet barnepornografi. Det ble gitt 24-timers varsel om at Exhentai skulle legges ned, hvilket førte til at brukere på 4chan forsøkte å arkivere nettsiden før den stengte ned 27. juli. 2. august 2018 ble Exhentai nyåpnet, nå med servere i Moldova.

Drift
-----

Galleriene lastet opp til E-hentai og Exhentai er som regel piratkopiert og lastet opp uten opphavspersonens samtykke eller at de vet om det. Siden er eid og drives av en anonym moderator kalt Tenboro, og drives gjennom inntekt både fra reklame og donasjoner. I 2009 ble det anslått at det kostet cirka 46 000 amerikanske dollar å drive nettsiden i året; donasjoner dekket mindre enn halvparten av dette beløpet. I 2019 fortalte Tenboro at en seneskade gjorde det vanskelig å utføre regelmessig vedlikehold på nettsiden, og at de grublet over hvordan nettsiden skulle drives fremover, for eksempel om det skulle utnevnes en ny moderator eller at nettsiden skulle permanent arkiveres.

Virkning
--------

Samlet utgjør E-hentai og Exhentai av de største hentaidatabasene med sidne over 100 000 bildegallerier. På siden legges det ut både originaler på japansk, men også oversettelser til flere andre språk, blant annet kinesisk, engelsk, fransk, tysk, koreansk, portugisisk, russisk, spansk og thai. På sitt mest populære ble E-hentai rangert som det 264. mest populære nettstedet på internett. Det har også bemerket seg som et arkiv for verk som er sjeldne eller ikke er å finne på andre platformer, blant annet verk gitt ut eksklusivt på Comiket eller som som ikke trykkes lenger. *Vice* sammenlignet nettstedet med biblioteket i Alexandria. *The Daily Dot* beskrev E-Hentai som en etterlevning av det gamle internett; et eksempel på en portal inn til en snever type digitalt stoff, i motsetning til samtidens sosiale medier, som kan være en portal til alt.

Referanser
----------

1. ↑  «how was this website created? - E-Hentai Forums». *forums.e-hentai.org* **(engelsk)**. 8. april 2010. Arkivert fra originalen 21. juni 2020. Besøkt 28. juli 2022.
2. 1 2 3  «So it has come to this - E-Hentai Forums». *forums.e-hentai.org* **(engelsk)**. 27. mars 2010. Arkivert fra originalen 1. april 2010. Besøkt 28. juli 2022.
3. 1 2 3 4  Martinez, Ignacio (27. juli 2019). «Fans are mourning the shutdown of hentai repository 'Sad Panda'». *The Daily Dot* **(engelsk)**. Arkivert fra originalen 28. juli 2019. Besøkt 28. juli 2022.
4. ↑  «Google eliminará más de 300 páginas de anime y manga pirata». *El Universal* **(spansk)**. 13. juni 2019. Arkivert fra originalen 4. juli 2019. Besøkt 28. juli 2022.
5. 1 2 3 4 5  «‘Dear Fucking God:’ The ‘Alexandria Library’ of Hentai Has Suddenly Vanished». *Vice* **(engelsk)**. Arkivert fra originalen 2. oktober 2019. Besøkt 28. juli 2022.
6. ↑  林卓恆 (3. august 2019). «娘子出嚟睇耶穌呀！ 「傷心熊貓」Exhentai關站7日後原地復活». *HK01* **(kinesisk)**. Arkivert fra originalen 21. september 2019. Besøkt 28. juli 2022.
7. 1 2  Noppe, Nele (3. september 2014). «The cultural economy of fanwork in Japan: dōjinshi exchange as a hybrid economy of open source cultural goods». *Katholieke Universiteit Leuven* **(engelsk)**. Arkivert fra originalen 20. mars 2021. Besøkt 28. juli 2022.
8. ↑  «Board Message». *forums.e-hentai.org* **(engelsk)**. 26. juli 2019. Arkivert fra originalen 3. august 2019. Besøkt 28. juli 2022.
9. ↑  Kaartinen, Sami Johannes (2017). «Where, How and Why? Fan Translations Unraveled: A Study of the Fan Translation Process Through Personal Experience» (PDF). *Vasa universitet* **(engelsk)**. Arkivert fra originalen (PDF) 28. juli 2020.

Eksterne lenker
---------------

* (en) Offisielt nettsted Rediger på Wikidata

* (en) E-Hentai – kategori av bilder, video eller lyd på Commons Rediger på Wikidata